কোন মন্ত্রে ২৭ বছর পর দিল্লি জয়? বড় কথা বলে দিলেন মোদি

নয়াদিল্লি: রাজধানীতে হারল আম আদমি পার্টি (AAP)। দিল্লির মসনদে এবার বসতে চলেছে বিজেপি (BJP)। ১৯৯৮ সালে যে আসন ছাড়তে হয়েছিল, তা পুনরুদ্ধার করতে লেগে গেল আড়াই দশকের বেশি সময়। অপেক্ষা লম্বা হলেও দিল্লির ভোটে (Delhi Election 2025) শেষ হাসিটা হাসলেন পদ্ম শিবিরের প্রার্থীরাই। অতিশী মার্লেনা জিতলেও হারলেন অরবিন্দ কেজরিওয়াল থেকে মণীশ সিসোদিয়ার মতো শীর্ষ আপ নেতারা। বিজেপির এই ঐতিহাসিক জয়কে ‘উন্নয়ন ও সুশাসনের জয়’ বলে মন্তব্য করলেন প্রধানমন্ত্রী নরেন্দ্র মোদি (Narendra Modi)।

এক্স হ্যান্ডেলে একটি পোস্ট করে প্রধানমন্ত্রী মোদি লিখেছেন, “আমার সকল ভাই ও বোনদের প্রণাম ও শুভেচ্ছা। বিজেপিকে ঐতিহাসিক জয়ের জন্য আপনাদের সবাইকে আন্তরিক ধন্যবাদ।” এই পোস্টে তিনি আরও লেখেন, “আমরা গ্যারান্টি দিচ্ছি, দিল্লির সার্বিক উন্নয়নের জন্য আমরা সর্বোচ্চ প্রচেষ্টা করবো এবং এখানের মানুষের জীবনযাত্রা আরও উন্নত করার জন্য কোনও প্রকারের ত্রুটি রাখবে না বিজেপি সরকার।”

আরও পড়ুন: ‘মিথ্যার রাজত্ব শেষ…”, দিল্লি জয়ের পর বললেন অমিত শাহ

উল্লেখ্য, শনিবার ভোট গণনার শুরু থেকেই বিজেপি প্রার্থীরা ব্যাপক লিড নেয়। প্রথম দিকে ৭০টি আসনের মধ্যে ৫০টি আসনে এগিয়ে ছিলেন পদ্ম শিবিরের প্রার্থীরা। যদিও পরে আম আদমি পার্টি কিছুটা ঘুরে দাঁড়ানোর চেষ্টা করে। তবে দুপুর ২:৩০ নাগাদ ৮৫ শতাংশ ভোট গণনা শেষ হলে ছবিটা স্পষ্ট হয়ে যায়। আপাতত বিজেপি ৪৭টি আসনে এগিয়ে, আপ এগিয়ে ২৩টি আসনে।

जनशक्ति सर्वोपरि!

विकास जीता, सुशासन जीता।

दिल्ली के अपने सभी भाई-बहनों को @BJP4India को ऐतिहासिक जीत दिलाने के लिए मेरा वंदन और अभिनंदन! आपने जो भरपूर आशीर्वाद और स्नेह दिया है, उसके लिए आप सभी का हृदय से बहुत-बहुत आभार।

दिल्ली के चौतरफा विकास और यहां के लोगों का जीवन उत्तम…

— Narendra Modi (@narendramodi) February 8, 2025

বিজেপির এই সাফল্যের জন্য প্রধানমন্ত্রী মোদি দলের কর্মীদের অক্লান্ত পরিশ্রমের প্রশংসা করেছেন। তিনি বলেন, “এই ঐতিহাসিক জনাদেশের জন্য দিন-রাত পরিশ্রম করা বিজেপির সকল কর্মীদের নিয়ে আমি অত্যন্ত গর্বিত। এখন আমরা আরও শক্তভাবে দিল্লিবাসীর সেবায় নিয়োজিত থাকব।”